open-index/open-wikipedia-markdown huggingface dataset:
Մարիտե Կոնտրիմայտե

**Մարիտե Կոնտրիմայտե** (, ), լիտվացի գրող, բանաստեղծուհի, թարգմանիչ, հրապարակախոս և հասարակական գործիչ, լեզվաբան, հայագետ։ Լիտվերենից թարգմանել է հայերեն, հայերենից՝ լիտվերեն։ Գիտությունների դոկտոր է։

## Կենսագրություն
Ծնվել է 1947 թվականին Վիլկայչայում ուսուցչուհու և արհեստավորի ընտանիքում։ 1949 թվականին Մարիտեի ծնողները ձերբակալվել են և աքսորվել Սիբիր։ Տարագրավայրում ապրել են Բոդայբո գյուղում։ 1956 թվականին վերադարձել են Լիտվա։ 1970 թվականին ավարտել է Վիլնյուսի համալսարանը, որտեղ սովորել է լիտվական լեզու և գրականություն։ Ուսումն ավարտելուց հետո մեկնել է աշխատելու Երևան։ Ավելի ուշ վերադարձել է աշխատելու Լիտվայում։ 1987 թվականին սկսել է աշխատել «Գրականություն և արվեստ» ամենշաբաթյա թերթի խմբագրությունում։ 1988 թվականից եղել է «Սայուդիս»-ի անդամ։ 1992 թվականին նախաձեռնել է «Լիտվա-Հայաստան» ընկերությունը։ 1993 թվականին հրատարակել է «Արմենո» անկախ թերթը։ Աշխատել է Քրիստոնյա-դեմոկրատական կուսակցության ղեկավար մարմնում։ 1998-2002 թվականները եղել է Սեյմի (Լիտվայի օրենսդիր մարմին) Մշակույթի, գիտության և լուսավորության կոմիտեի խորհրդական։ Ակտիվորեն զբաղվել է Լիտվայում հայոց եղեռնի ճանաչման հարցերով։

2015 թվականին Հայաստանի Մշակույթի նախարար Հասմիկ Պողոսյանը պարգևատրել է Մարիտե Կոնտրիմայտեին «Սուրբ Գրիգոր Նարեկացի» հուշամեդալով և Հայաստանի Մշակույթի նախարարության պատվոգրով՝ արտասահմանում և լիտվացի ընթերցողների շրջանում իր թարգմանություններով հայկական գրականության տարածման, ինչպես նաև հայերեն-լիտվերեն թարգմանական գործում նշանակալի ներդրումների համար։ Գյումրու քաղաքապետարանը Մարիտե Կոնտրիմայտեին 2015 թվականին շնորհել են «Գյումրու պատվավոր քաղաքացի» կոչում և «Գյումրու երախտավոր» տիտղոսը՝ 1988 թվականի երկրաշարժից հետո Գյումրի քաղաքի և նրա բնակիչների հանդեպ դրսևորած սրտացավ վերաբերմունքի, ցուցաբերած բարոյական և նյութական մեծ օգնության ու աջակցության համար։

## Գրականություն
* Kristalų atskalos, Վիլնյուս, 1971.
* Dienų veidai, Վիլնյուս, 1982.
* Palei pat gyvenimą, Վիլնյուս, 2003.

## Թարգմանություններ
### Հայերենից
*G. Eminas. Septynios giesmės apie Armėnija: essays. – Vilnius: Vaga, 1984.
*Armėnų apysakos (together with Z. Sakalauskienė). – Vilnius: Vaga, 1985.
*H. Tumanianas. Gikoras: short story. – Vilnius: Vyturys, 1986.
*K. Simonianas. Iki pasimatymo, Natanaeli!: novella. – Vilnius: Vyturys, 1987.
*V. Pohosianas. Baltų ėriukų vasara: novella. – Vilnius: Vyturys, 1990.

### Իսպաներենից
* G. Mistral. Poezijos ciklas “Mirties sonetai” ir kt. eilėraščiai. – Vertimų almanachas “Atodangos 88”, Periodika, 1988.

## Ծանոթագրություններ

## Արտաքին հղումներ
* Մարիտե Կոնտրիմայտե՝ լիտվացի հայասերը. հարցազրույց «Շողակաթ» հեռուստաընկերությամբ
* Kontrimaitė Marytė  

Կատեգորիա:Գիտությունների դոկտորներ
Կատեգորիա:Գյումրու պատվավոր քաղաքացիներ
Կատեգորիա:Լիտվայի քաղաքական գործիչներ
Կատեգորիա:Լիտվացի բանաստեղծուհիներ
Կատեգորիա:Լիտվացի գրողներ
Կատեգորիա:Լիտվացի թարգմանիչներ
Կատեգորիա:Լիտվացի լեզվաբաններ
Կատեգորիա:Լիտվացի լրագրողներ
Կատեգորիա:Լիտվացի կին գրողներ
Կատեգորիա:Լիտվացի հայագետներ
Կատեգորիա:Լիտվացի հասարակական գործիչներ
Կատեգորիա:Լիտվացի հրապարակախոսներ
Կատեգորիա:Վիլնյուսի համալսարանի շրջանավարտներ
«Դուդուկ» բարձրաքանդակ

**«Դուդուկ» բարձրաքանդակ**, գտնվում է Վանաձորում, տեղադրվել է 2008 թվականին։

## Հեղինակ
«Դուդուկ» բարձրաքանդակի հեղինակը քանդակագործ Համլետ Մատինյանն է։

## Պատմություն
«Դուդուկ» բարձրաքանդակը կառուցվել է ի պատիվ վանաձորցի դուդուկահար վարպետ Ատոյի(Արտավազդ Տեր-Հովհաննիսյան)։ Բարձրաքանդակի նախագիծը հաստատվել է Վանաձորի ավագանու միաձայն որոշմամբ։

## Բարձրաքանդակի մասին
Նկարիչ Հակոբ Հակոբյանը «Դուդուկ» բարձրաքանդակի մասին ասել է.

## Ծանոթագրություններ

Կատեգորիա:2008 կառույցներ
Կատեգորիա:Համլետ Մատինյանի քանդակներ
Կատեգորիա:Հայաստանի հուշարձաններ
Դորբանտավանք

**Դորբանտավանքի Սուրբ Աստվածածին եկեղեցի,** գտնվում է Հայաստանի Լոռու մարզի Ստեփանավանի տարածաշրջանի Սվերդլով գյուղից մոտ 3 կմ դեպի հյուսիս արևելք, Սվերդլով - Պրիվոլնոյե ավտոճանապարհից ոչ այնքան հեռու՝ քիչ թեքություն ունեցող բաց տարածքում։

## Ընդհանուր տեղեկություններ
Ճարտարապետական և կառուցողական հատկանիշների, ինչպես նաև դեկորատիվ հարդարանքի մանրամասերի ուսումնասիրությունից ելնելով՝ հուշարձանը սերտորեն առնչվում է հայկական ճարտարապետության վաղմիջնադարյան հուշարձանների հետ և Գուգարքի ճարտարապետական դպրոցի ինքնատիպ ու արժեքավոր ստեղծագործություններից է։ Այն վերագրվում է VI դարին։ Խաչաձև եռախորան եկեղեցի է, որ հորինվածքով մեծապես առանձնանում է նմանատիպ մյուս հուշարձաններից (Պեմզաշեն, Հնեվանք, Թալին և այլն)։

## Ճարտարապետական մանրամասներ
Եկեղեցին կանգուն վիճակում է։ Չեն պահպանվել գմբեթի թաղը, վեղարը, հարավային թևի գմբեթարդը, քիվերի մեծ մասը, տանիքների ծածկասալերը։ Պատերում կան փլված տեղեր, վտանգավոր ճեղքեր, պակասող քարեր։ Պատերը շարված են դեղնականաչավուն ֆելզիտի խոշոր սրբատաշ քարերով, իսկ խորանների անկյունները, գմբեթակիր կամարները, թմբուկը և գմբեթի թաղը` ավելի ամուր սև տուֆաքարով։ Գմբեթատակ մասը քառակուսու փոխարեն ուղղանկյուն է, իսկ գմբեթաթաղը` ձվածիր։ Ունի շեշտված ձգվածություն արևելք-արևմուտք ուղղությամբ։ Արևմտյան և արևելյան թևերը համարյա կրկնակի երկար են մյուսներից։ Եկեղեցին առանձնհատուկ է նաև մուտքերի տեղադրությամբ, արևելյան խաչաթև հորինվածքով։

Հատկագծում արևելյան, հարավային և հյուսիսային խաչաթևերը ներքուստ կիսաշրջանաձև են և ավարտվում են գմբեթարդով, իսկ արևմտյանը ուղղանկյուն է, կիսագլանաձև թաղով ծածկված ։ Նախախորանն ունի մեծ խորություն, մոտ 3 մետր։ Ութանիստ գմբեթը հենվում է կիսաշրձանագծային կամարների վրա։

Եկեղեցու 2 մուտքն էլ հարավային են։ Հիմնական մուտքը տեղադրած է խաչաթևի առանցքով։ Այն ուղղանկյուն բացվածք է, վերին մասով եզերված է որմնակամարով։ Մյուս մուտքն ունի կամարակապ վերնամաս և տեղադրված է արևմտյան թևի հարավարևմտյան անկյանը մոտ։ Ավագ խորանն ունի ցածր բեմ։ Խորանին երկու կողմից կից են ցածր առաստաղով մեկական ուղղանկյուն ավանդատներ։

Քիվի պահպանված առանձին քարերից երևում է, որ դրանք հարդարված են եղել պայտաձև կամարիկներով։ Պատուհանները պսակված են միմյանցից տարբեր պարզ տրամատի եզրակալներով։ Ուշագրավ է հարավային ճակատի արևմտյան պատուհանի եզրակալը` մշակված պայտաձև կամարիկների և երկշարք ատամիկների զուգակցմամբ,ինչպես և Օձունի կոթող-մահարձանի քիվում։

## Ծանոթագրություններ

Կատեգորիա:6-րդ դարի հայկական վանքեր և եկեղեցիներ
Կատեգորիա:Գուգարաց թեմի վանքեր և եկեղեցիներ
Կատեգորիա:Վանքեր այբբենական կարգով
Ռեմզիե Հիսար

**Ռեմզիե Հիսար** (; ), թուրք գիտնական, քիմիկոս։ Առաջին թրքուհին է, ով ստացել է Սորբոնի համալսարանի դիպլոմ։ Թուրքական տարբեր համալսարաններում զբաղեցրել է պատասխանատու մի շարք պաշտոններ և հրապարակել մի շարք հոդվածներ։ Ռեմզիե Հիսարը համարվում է ժամանակակից Թուրքիայի առաջին կին գիտնականներից մեկը։ Հիմնական ուսումնասիրությունները եղել են մետաֆոսֆատների ոլորտում։

## Կենսագրություն
Ծնվել է 1902 թվականին Սկոպյեյում քաղաքացիական ծառայող Սալիհ Հյուլուսիի և Այշե Ռեֆիի ընտանիքում։ Մեկ տարի անց` 1909 թվականին վերադարձել է Ստամբուլ։

Միջնակարգ կրթությունը ստացել է Ստամբուլ մի շարք դպրոցներում։ 5 տարի սովորել է Ֆաթիհի դպրոց- ինտերնատում։ Ռեմզիեն ավարտել է Ստամբուլի համալսարանի (նախկինում «Դարյուլ-Ֆյունունե») քիմիայի ֆակուլտետը։ Համալսարանը գերազանցությամբ ավարտել է 1919 թվականի հուլիսի 15-ին։

Բաքվից վերադառնալով Ստամբուլ՝ նշանակվել է Էրենքյոյի աղջիկների դպրոցի տեսուչ։ Ռեմզիեն չի սիրել իր պաշտոնը, քանի որ հետաքրքրվել է միայն քիմիայով։ Նրա դիմումը՝ սովորելու Փարիզում, սկզբում մերժվել է։ Դրանից հետո դիմել է Զոնգուլդաքի լեռնաինժեներական ուսումնարան՝ քիմիայի ուսուցչի թափուր հաստիքի համար։ Թուրքիայի կրթության նախարար Ջեմալ Թարայը Հիսարին առաջարկել է պետության հաշվին սովորել Ֆրանսիայում, իսկ նրա որդին անվճար հիմունքներով ընդունվել է Գալաթասարայի վարժարան։

1930 թվականին Ռեմզիեն բաժանվել է իր ամուսնուց։ Նա, իր հետ վերցնելով դստերը Դոհուին և կրտսեր քրոջը Միհրիին, մեկնել է Փարիզ։ Այնտեղ քույրը խնամել է Ռեմզիեի դստերը։ Նա ուսումնասիրություններ է իրականացրել մետաֆոսֆատների ոլորտում Պոլ Պասկալի հետ միասին (1880—1968): Երեք տարի անց ստացելէ դոկտորական աստիճան։

1933 թվականին Ռեմզիեն վերադարձել է հայրենիք։ Նա նշանակվել է Ստամբուլի համալսարանի ընդհանուր քիմիայի և ֆիզիկական քիմիայի ամբիոնի վարիչ, որը վերջերս էր վերակազմակերպվել։ 1936 թվականին մեկնել է Անկարա, որտեղ Հանրային առողջապահության ինստիտուտում զբաղեցրել է բիոքիմիայի մասնագետի պաշտոնը։

1947 թվականին Ռեմզիեն վերցրել է Հիսար ազգանունը։ Այնուհետև տեղափոխվել է Ստամբուլի տեխնիկական համալսարան, որտեղ նշանակվել է մեքենաշինության և քիմիայի ֆակուլտետի ադյուտանտ- պրոֆեսոր։ 1959 թվականին ստացել է պրոֆեսորի գիտական կոչում։ 1973 թվականին անցել է թոշակի։ Իր գործունեության ընթացքում տպագրել է ավելի քան 20 գիտական հոդվածներ՝ հիմնականում մետաֆոսֆատների և Թուրքիայի տարածքում աճող խոտաբույսերի, որոնց մի մեծ մասը տպագրվել է *Bulletin de la Société Chimique de France* ամսագրում։

## Ծանոթագրություններ

Կատեգորիա:Թուրք ակադեմիկոսներ
Կատեգորիա:Թուրք գիտնականներ
Կատեգորիա:Թուրք կին ակադեմիկոսներ
Կատեգորիա:Թուրք կին քիմիկոսներ
Կատեգորիա:Մակեդոնացի թուրքեր
Կատեգորիա:Ստամբուլի համալսարանի շրջանավարտներ
Կատեգորիա:Փարիզի համալսարանի շրջանավարտներ
Սահմանապահների հուշարձան (Դոնի Ռոստով)

**Սահմանապահների հուշարձան** (), հուշարձան ՌԴ Դոնի Ռոստով քաղաքում։ Բացվել է 2014 թվականի հոկտեմբերին, գտնվում է Դոն գետի առափին։

*Հասցե`* ք. Դոնի Ռոստով, Բերեգովայա փողոց, թիվ 53 տան մոտ։

## Պատմություն
Դոնի Ռոստով քաղաքը երկար ժամանակ Ռուսական կայսրության հարավային սահմանների ֆորպոստն էր։ Ներկայումս Դոնի ափերին բնակվում է շուրջ 60 հազար մարդ, որոնք ժամանակին ծառայել են սահմանապահ զորքերում։ Հուշարձանին հարակից տարածքում գարնանը` Սահմանապահի օրը, անցկացվում են ամենամյա ավանդական հանդիպումներ սահմանապահ զորքերի վետերանների հետ։ 2012 թվականի մայիսին այստեղ դրվել է արձանի հիմնաքարը։

2014 թվականի հոկտեմբերին Դոնի Ռոստովի Բերեգովայա փողոցում բացվեց «Բոլոր սերունդների սահմանապահներին» հուշարձանը։ Նախագծի հեղինակը ռոստովահայ քանդակագործ Դավիթ Ռուբենի Բեգալովն է։ Հուշարձանը ստեղծվել է Դոնի Ռոստովի և Ռոստովի մարզի վետերան սահմանապահների խորհրդի նախաձեռնությամբ` սահմանապահ զորքերի վետերանների միջոցներով։

## Նկարագրություն
ձախից|մինի|231x231փքս|«Բոլոր սերունդների սահմանապահներին» հուշարձանը
Հուշարձանի կոմպոզիցիան արտացոլում է Ռուսաստանում, այդ թվում` Դոնում սահմանապահ զորքերի պատմությունն ու ավանդույթները։ Հուշարձանը երեսպատված է կանաչ գրանիտով և ունի չորսմետրանոց սալաքարի տեսք, որի վրա պատկերված են երեք սահմանապահ զինվորներ, որոնք տարբեր ժամանակներում պաշտպանել են հայրենի եզերքները։ Նրանց թվում են տապարն աջ ձեռքին ցարական ժամանակների զինվորը, խորհրդային և ռուսաստանյան սահմանապահները իրենց ժամանակների զինվորական համազգեստով։ Սահմանապահների կողքին նստած է բրոնզե ծառայողական շունը։ Սալաքարի վերևում ամրացված է սահմանապահ զորքերի տարբերանշանը «Սահմանապահ ծառայություն» մակագրությամբ։ Սահմանապահների քանդակների ստորին մասում սալիկ է, որի վրա քանդակված են բրոնզե գլխարկ, բուդյոնովկա, սուսեր և հեռադիտակ։

Քանդակի հակառակ կողմում Ռուսաստանի քարտեզն է Ղրիմի թերակղզով և հետևյալ մակագրությամբ. *«Ռուսաստանի սահմանը սուրբ է և անձեռնմխելի»*։

## Արտաքին հղումներ
* В Ростове открыли памятник «Пограничникам всех поколений»
* Памятник пограничникам в г.Ростове-на-Дону
* Фото места Памятник пограничникам в Ростове-на-Дону

## Ծանոթագրություններ

Կատեգորիա:Դոնի Ռոստովի հուշարձաններ
Կատեգորիա:Հուշարձաններ այբբենական կարգով
Եվրոպական խորհրդարանի նախագահ

**Եվրոպական խորհրդարանի նախագահ,** պաշտոնյա, որը վերահսկում է Եվրոպական խորհրդարանի բանավեճերը և գործունեությունը։ Նախագահը նաև ներկայացնում է խորհրդարանն ինչպես Եվրոպական միությանշրջանակներում, այնպես էլ նրա սահմաններից դուրս։ ԵՄ օրենքների մեծամասնությունը և համագործակցության բյուջեն  ուժի մեջ մտնելու համար պահանջվում է նախագահական ստորագրություն։

Նախագահն ընտրվում է երկուսուկես տարի ժամկետով։ 1952 թվականից մինչև 2012 թվականը 29 նախագահներ են փոխվել, նրանցից տասներկուսն ընտրվել են 1979 թվականին կայացած Եվրախորհրդարանի առաջին ընտրություններից հետո։ Երկու նախագահներ կանայք են եղել։ Նախագահների մեծ մասը եղել են Եվրամիության հին անդամ երկրների ներկայացուցիչներ։ 2017 թվականի հունվարից Եվրոպական խորհրդարանի նախագահն է Անտոնիո Տայանին։

## Նախագահների ցանկ
մինի|300x300փքս|Քանի անգամ են տվյալ պետության ներկայացուցիչները նախագահ դարձել




## Ծանոթագրություններ

## Արտաքին հղումներ
* Նախագահի պարտականություններ 
* Եվրապառլամենտի նախագահ 
* 1979-2007 թվականներին Եվրախորհրդարանի նախագահների ընտրությունների արդյունքներ  

Կատեգորիա:Եվրոպական խորհրդարան
Զեյնեփ Գեդիզլիօղլու

**Զեյնեպ Գեդիզլիօղլու** (, ), թուրք կոմպոզիտոր։
## Կենսագրություն
Սովորել է հոբոյ, կոմպոզիցիա, սոլֆեջո և երաժշտության տեսություն Ստամբուլի գեղեցիկ արվեստների համալսարանում, Ստամբուլի ակադեմիայում, այնուհետև Սաարբրյուքենում Տեո Բրանդմյուլլերի, Ստրասբուրգում Իվան Ֆեդելի կուրսերում։ 2007 թվականին մեկ կիսամյակ սովորել է Կարլսրուեում՝ Վոլֆգանգ Ռիմի մոտ։ Ուսանել է Դարմշտադտի երաժշտության ամառային դպրոցում՝ Ֆրանսուա Դոնատոյի մոտ։ Ստամբուլում իր առաջնաելույթը ունեցել է Սեմյուել Բեքեթի և Էդվարդ Բոնդի պիեսների հիման վրա գրված երաժշտությամբ։ Գրել է երաժշտություն Արդիտտիի քառյակի և Ensemble Recherche-ի համար։ Մասնակցել է դաշնակահարուհի Սեդա Ռյոդերի «Լսելով Ստամբուլին» նախագծին (*Istanbul hören - eine Begegnung mit zeitgenössischer türkischer Musik*, 2010):

Ապրում և աշխատում է Փարիզում։

Նրա ստեղծագործությունները կատարում են Գերմանիայի հարավարևմտյան ռադիոյի նվագախումբը, Նավարրայի սիմֆոնիկ նվագախումբը, Լոթարինգիայի ազգային նվագախումբը, Ensemble Recherche, Arditti Quartet և այլ անսամբլներ և նվագախմբեր։

## Ընտրյալ ստեղծագործություններ
*1995: Kusku for piano
*1996: Untitled I for piano
*1997: Untitled II for piano
*1998: Studies, octet for two flutes, two oboes, two clarinets and two bassoons
*1999: Studies, composition for string quartet
*2000: Player, Սահիք Թեքանդի ստեղծագործության համար
*2001: Vier Stücke für Oboe, Klarinette und Fagott
*2002: Rufe for clarinet solo
*2002: Atemlos for electronics 
*2002: Blank blank blank, blank for voice solo 
*2003: Pentagramme for piano
*2003: Die Tat for electronics 
*2004: Evokation for 11 winds 
*2005: Dialogo a tre for recorder, violin and cembalo
*2006: Ungleiche Gleichungen for clarinet and violoncello
*2006: Yol for clarinet, vibraphone, violin, violoncello and piano
*2007: Akdenizli for violin, viola and piano
*2007: Susma, string quartet N° 2 
*2008: Die Wand entlang for piano
*2009: Wenn Du mich hörst, klopf zweimal for soprano and string quartet
*2009: Flur for mixed choir
*2009: Mut for four violoncellos
*2010: Sokakta (Outdoors) a performance for saxophone quartet
*2010: Kesik (Cut) for 12 instruments
*2011: Denge for piano
*2011: Breath for Mathilde for bariton saxophone and electronics, սաքսոֆոնահար Մաթիլդա Սալվիի համաև
## Ծանոթագրություններ

## Արտաքին հղումներ
*На сайте Фонда Эрнста фон Сименса
* На сайте Фонда турецкой культуры

Կատեգորիա:Թուրք կոմպոզիտորներ
Կատեգորիա:21-րդ դարի կոմպոզիտորներ
Կլաուդիա Քերվան

**Կլաուդիա Քերվան** (, ), ավստրալիացի դերասանուհի, կինոռեժիսոր, սցենարիստ, կինոպրոդյուսեր և երգչուհի։

## Կենսագրություն
Կլաուդիա Քերվանը ծնվել է 1972 թվականի մայիսի 19-ին Սիդնեյում (Ավստրալիա)։

## Կարիերա
Կլաուդիան սկսել է նկարահանվել ֆիլմերում 1983 թվականից։

Ինչպես նաև Քերվանը համարվում է կինոռեժիսոր, սցենարիստ, կինոպրոդյուսեր և երգչուհի։

Նա համարվում է 12 մրցանակաբաշխությունների դափնեկիր և 24-ի առաջադրված թեկնածու։

## Անձնական կյանք
1994 թվականից Կլաուդիան օրինական ամուսնացած է տեսողական էֆեկտների մասնագետ Ջերեմի Սպարկսի հետ։ Զույգը ունի երկու երեխա՝ աղջիկ Օդրի Սպարկսը (ծնվել է 2001 թվականի հոկտեմբերին) և որդի Էլբի Սպարկսը (ծնվել է 2006 թվականի մայիսի 18-ին)։

## Ֆիլմագրություն
**Մոլլի* (1983)
**Արձագանքներ դրախտից* (1987)
**Բարձր ալիքը* (1987)
**Մեծ գողություն* (1990)
**Ֆլին* (1991, թողարկվել է՝ 1996)
**Կարմրահերները* (1992)
**The Heartbreak Kid* (1993)
**Բարձր ջերմաստիճան* (1996) (TV movie)
**Ծանոթություն թշնամու հետ* (1996)
**Բռնի երկիր* (1998) (մինի սերիալ)
**[[Նրա վեպի հերոսը]]* (1999)
**Կիրք* (1999)
**Ռիսկ* (2001)
**Ֆութի լեգենդներ* (2006)
**Երկար հանգստյան օրեր* (2008)
**$9.99* (2009)
**[[Լույսի մարտիկները (ֆիլմ)|Լույսի մարտիկները]]* (2010)
**33 բացիկ* (2011)
## Ծանոթագրություններ

## Արտաքին հղումներ
* 

Կատեգորիա:Ավստրալիացի դերասանուհիներ
Կատեգորիա:Կինոգործիչներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Կինոպրոդյուսերներ
Կատեգորիա:Ավստրալիացի երգչուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի կինոռեժիսորներ
Կատեգորիա:Ավստրալիացի պրոդյուսերներ
Li-Fi

thumb|300x300px|Li-Fi-ով կահավորված սենյակ
**Li-Fi **(**Light Fidelity**), երկկողմանի, անլար հաղորդակցման տեխնոլոգիա։ Հասկացությունն առաջ է քաշվել Հարալդ Հաասի կողմից։ Տվյալների փոխանցման այս տեսակն օգտագործում է բաց տարածության մեջ տեսանելի լույսը առանց ռադիոհաղորդափողի (ի տարբերություն Wi-Fi-ի ռադիոալիքների)։ Այդպիսով, Li-Fi-ը պատկանում է VLC տեխնոլոգիաների դասին։

## Պատմություն
Հարալդ Հաասը, ով դասավանդում է Էդինբուրգի համալսարանում, հաստատում է, որ հայտնագործել է Li-Fi-ը։ Նա համարվում է այդ հասկացության օգտագործման պիոները և pureLiFi-ի համահիմնադիրը։

Մյուս կողմից, Ֆուդանի համալսարանից չինացի գիտնականների մի խումբ ևս դիտարկվում է որպես այս տեխնոլոգիայի հայտնագործող։

## Տեխնոլոգիայի դետալներ
Որպես տեղեկատվության կրիչ` այս տեխնոլոգիան օգտագործում է լուսային դիոդների (LED) լույսը։ Կանխատեսվում է, որ Li-Fi շուկայի տարեկան աճի տեմպը 2013 և 2018 թվականների միջև կազմում է 82 % և 2018 թվականին կկազմի ավելի քան 6 միլիարդ դոլար։

Li-Fi-ի աշխատանքի սկզբունքը հետևյալն է. տեսանելի լույսով կապը () գործում է լուսային դիոդներին լարման փոխանցման միջոցով, ընդ որում, շատ բարձր հաճախականությամբ, որը մարդկային աչքի համար տեսանելի չէ։

Լուսային ալիքները չեն կարող թափանցել պատերի միջով, ուստի Li-Fi-ի գործունեության շառավիղը շատ մեծ չէ։

### Կիրառման օրինակներ
PureLiFi-ը օգտագործման համար հասանելի Li-Fi համակարգի առաջին օրինակն է։ Այն ներկայացվել է 2014 թվականին Բարսելոնայում` Mobile World Congress-ի ժամանակ։

Bg-Fi-ը Li-Fi համակարգ է, որը բաղկացած է բջջային հեռախոսի հավելվածից և պարզ սարքավորումից` գույնի ընկալիչով, միկրոկարգավորիչով և ներքին ծրագրային ապահովմամբ։ Բջջային հեռախոսի էկրանից լույսը փոխանցվում է լույսի ընկալիչին, որը վերափոխում է այն թվային տեղեկատվության։ Լուսարձակող դիոդները հնարավորություն են տալիս համաժամացնել () բջջային սարքավորման հետ։

## Ստանդարտներ
Wi-Fi-ի նմանությամբ, Li-Fi-ը ևս օգտագործում է IEEE 802.11 համանմանությամբ արձանագրություններ, սակայն այն կիրառում է տեսանելի լույսի դիապազոնի էլեկտրամագնիսական ալիքներ, որոնք ունեն ավելի լայն հոսքի շերտ։

IEEE 802.15.7 ստանդարտը սահմանում է PHY և MAC մակարդակներ։

Ստանդարտը սահմանում է ֆիզիկական (PHY) երեք մակարդակ` հոսքային տարբեր հնարավորություններով. 
* PHY I-ը ստեղծվել է արտաքին գործածության համար և աշխատում է 11.67-ից մինչև 267.6 Կիլոբիթ/վայրկյան արագությամբ։ 
* PHY II-ը հնարավորություն է տալիս տեղեկատվությունը փոխանցել 1.25-ից մինչև 96 Մեգաբիթ/վայրկյան արագությամբ։ 
* PHY III-ը նախատեսված է բազմակի աղբյուրների համար և աշխատում է 12ից մինչև 96 Մեգաբիթ/վայրկյան արագությամբ։

## Տես նաև
* Wi-Fi
* Bluetooth

## Ծանոթագրություններ

Կատեգորիա:Անլար ցանցեր
Կատեգորիա:Նորագույն տեխնոլոգիաներ
Շոլոխովի պողոտա (Դոնի Ռոստով)

**Շոլոխովի պողոտա** (), պողոտա Ռուսաստանի Դոնի Ռոստով քաղաքում, որն անցնում է քաղաքի Պրոլետարսկի և Պերվոմայսկի շրջաններով։ Երկարությամբ երկրորդ փողոցն է Դոնի Ռոստովում։

## Աշխարհագրություն
Սկսվում է Էներգետիկների հրապարակում (Տեատրալնի պողոտայի հետ հատման վայրում) և ավարտվում Ակսայսկի պողոտայի հետ հատումով, որը դուրս է գալիս դաշնային Մ-4 «Դոն» մայրուղի։ Շոլոխովի պողոտայի երկարությունը 7,8 կիլոմետր է։ Ելքը դեպի դաշնային մայրուղի պայմանավորում է պողոտայի տրանսպորտային ծանրաբեռնվածությունը, ըստ որի` դեպի քաղաքի կենտրոն շարժվում է ավտոտրանսպորտի մեծ հոսք Մ-4 «Դոն» մայրուղուց։ Մասնավորապես, նրանով են անցնում բոլոր միջքաղաքային ավտոբուսային երթուղիները Ռոստովի մարզի հյուսիսից, որոնք անցնում են մինչև պողոտայի սկիզբը և հետո թեքվում դեպի Կրասնոարմեյսկայա փողոց։ Պողոտայով շարժվում են ավտոմոբիլային տրանսպորտը և տրոլեյբուսներ («Օլիմպ-2» մարզադաշտից մինչև օդանավակայան)։

## Անվանում
1984 թվականի հուլիսի 3-ին ի կատարումն ԽՄԿԿ կենտկոմի և ԽՍՀՄ նախարարների խորհրդի որոշման Դոնի Ռոստովում հավերժացվել է խորհրդային մեծանուն գրող Միխայիլ Ալեքսանդրովիչ Շոլոխովի անունը, և Օկտյաբրսկայա փողոցը վերանվանվել է Շոլոխովի պողոտա։

## Օբյեկտներ պողոտայում
աջից|մինի|220x220փքս|Օդանավակայանի շենքը
աջից|մինի|220x220փքս|«Օլիմպ-2» մարզադաշտի տեսարանը Շոլոխովի պողոտայից, 2007 թվական
* Ռոստովի օդանավակայան
* Հին ավտոկայան (ներկայումս հիմնականում օգտագործվում է մերձքաղաքային հաղորդակցության համար)
* Պողոտայի երկայնքով գտնվում են քաղաքի` տարածքով ամենամեծ զբոսայգիներից մեկը` Նիկոլայ Օստրովսկու անվան զբոսայգին, ինչպես նաև Օդագնացների զբոսայգին` 1942-1943 թվականներին Ռոստովի երկնքի պաշտպանների հուշարձանով (կառուցված է պողոտայի կողքին)
* Շոլոխովի պողոտա, 158 հասցեում է գտնվում Եսենինի անվան քաղաքային գրադարանը, որը հիմնադրվել է 1949 թվականին
* Ակսայսկի պողոտայի հետ խաչմերուկի մոտ գտնվում է «Լենտա» հիպերմարկետը
* Շոլոխովի պողոտայում է գտնվում Ռոստովի գլխավոր ֆուտբոլային մարզադաշտը` «Օլիմպ-2»-ը
* 14-րդ գիծ փողոցի հետ հատման վայրում գտնվում է Հայկական գերեզմանատունը
* Սելմաշ պողոտայի հետ հատման վայրում գտնվում է Հոկտեմբերյան հրապարակը, որտեղ կազմակերպված է օղակաձև երթևեկություն

## Ծանոթագրություններ

Կատեգորիա:Դոնի Ռոստովի փողոցներ
Էսֆիր Էմդեն

**Էսֆիր Էմդեն** (, իսկական անունը՝ Կոսայա, , ), ռուս խորհրդային արձակագիր, բանաստեղծ, դրամատուրգ, մանկագիր, խմբագիր։

## Կենսագրություն
Էսֆիր Էնդենը երեխաների համար գրել է բազմաթիվ ստեղծագործություններ՝ վիպակներ, բանաստեղծություններ, պիեսներ։ Երկար ժամանակ աշխատել է որպես մանկական գրքերի խմբագիր։ 1941 թվականին «Ёлка» («Տոնածառ») գրքի պատրաստման ժամանակ բացահայտում է հանրահայտ «В лесу родилась ёлочка» բանաստեղծության իսկական հեղինակին։ Բանաստեղծության հեղինակը Ռաիսա Կուդաշևան էր, որն այս բանաստեղծությունը հրապարակել էր 1903 թվականին «А. Э.» ծածկանունով։

1937 թվականին Էսֆիր Էմդենի սցենարով թողարկվում է «Ուրախ ճանապարհորդներ» (ռեժիսոր՝ Ունեսիր Մազուր) կարճամետրաժ ֆիլմը։

## Էսֆիր Էմդենը հայերեն
* Գարնանային քայլերգ (բանաստեղծություն), Ե., Պետհրատ, 1932, 14 էջ։ Ռուսերենից թարգմ. Խաչիկ Հրաչյան։
* Հեքիաթ հաստ Շուցմանի և գիտական բժշկի մասին (բանաստեղծություն), Ե., Պետհրատ, 1932, 14 էջ։ Ռուսերենից թարգմ. Աշոտ Շայբոն։

## Երկեր
* Иммер берайт! (1930).
* Сказка о толстом шуцмане и об учёном докторе (1930).
* Весенний марш (1930).
* День (1931).
* Известно ли сэру? (1932).
* Школьный год Марины Петровой (1952).
* Подарок (1953).
* Приключения маленького актёра (1958). 
* Дом с волшебными окнами (1959). 
* Конец оловянного генерала (1962).
* В Стране Бабушки Куклы, или Дом с волшебными окнами.

## Ծանոթագրություններ

Կատեգորիա:Ռուս արձակագիրներ
Կատեգորիա:Ռուս խմբագիրներ
Կատեգորիա:Ռուս մանկագիրներ
Կատեգորիա:Ռուս բանաստեղծներ
Կատեգորիա:Ռուս դրամատուրգներ
Կատեգորիա:Ռուս սցենարիստներ
Կատեգորիա:Գրական կեղծանուններով հայտնի հեղինակներ
Կատեգորիա:Նոր Դոնսկի գերեզմանատանը թաղվածներ
Կատեգորիա:Ռուս գրողներ
Գյուրեր Այքալ

**Գյուրեր Այքալ** (; ), թուրք դիրիժոր։ Բիլքենթի համալսարանի ադյուտանտ- պրոֆեսոր։ 1999- 2009 թվականներին եղել է Ստամբուլի ֆիլհարմոնիկ նվագախմբի երաժշտական ղեկավար և գլխավոր դիրիժոր։

## Կրթություն
Այքալը ծնվել է թուրքական Էսքիշեհիր քաղաքում։ Սովորել է Հաջեթեփայի անվան Անկարայի պետական կոնսերվատորիայում։ 1963 թվականին սովորել է ջութակ՝ Նեդջեթ Ռեմզի Աթաքի մոտ, իսկ 1969 թվականին՝ կոմպոզիցիա՝ Ահմեդ Ադնան Սայգունի մոտ։ Այնուհետև սովորել է դիրիժորություն Լոնդոնի Գիլդհոլի երաժշտության և թատրոնի դպրոցում, որտեղ նրան դասավանդել են այնպիսի դիրիժորներ, ինչպիսիք են Անդրե Պրևին և Ջորջ Հյորսթը։ Այնուհետև մեկնել է Իտալիա, որտեղ շարունակել է ուսումը և 1973 թվականին Սուրբ Սեսիլի ազգային ակադեմիայում ստացել է երաժշտական արվեստների դոկտորի գիտական աստիճան։ Ահմեդ Ադնան Սայգունի խորհրդով մնացել է Իտալիայում, որտեղ Սրբազան երաժշտության պապական ինստիտուտում սովորել է գրիգորիանական երգեցողություն և պոլիֆոնիական երաժշտություն։

## Կարիերա
Այքալը դիրիժորություն է արել Ստամբուլի պետական սիմֆոնիկ նվագախմբում, Անգլիայի կամերային նվագախմբում, Լոնդոնի ֆիլհարմոնիկ նվագախմբում, Համբուրգի սիմֆոնիկ նվագախմբում, Անկարայի կամերային նվագախմբում և Կոնսերտգեբաուի նվագախմբում։ 1974 թվականին դարձել է Անկարայի նախագահական սիմֆոնիկ նվագախմբի գլխավոր դիրիժոր։

1987- 1991 թվականներին Այքալը ղեկավարել է Տեխասի Լաբբոկ քաղաքի սիմֆոնիկ նվագախումբը, իսկ 1992- 2004 թվականներին ղեկավարել է Էլ Պասոյի սիմֆոնիկ նվագախումբը։ 2014 թվականին Անթալիայում գլխավորել է Ֆորտեպիանոյի միջազգային փառատոնի ժյուրիի կազմը։

## Ծանոթագրություններ

Կատեգորիա:Թուրք դիրիժորներ
Արտակ Ռշտունի

**Արտակ Ռշտունի** (ծննդյան և մահվան թվականները անհայտ, 5-րդ դար), Ռշտունյաց իշխան, Ռշտունիների նախարարական տոհմից։ Եղել է Վարդան Մամիկոնյանի, այնուհետև Վասակ Սյունու զինակիցը։

Արտակ Ռշտունին եղել է այն նախարարների մեջ, որոնք 450 թվականին Հազկերտ Բ-ի հրամանով կանչվել էին Տիզբոն։ Մահապատժի սպառնալիքի տակ բոլոր նախարարները առերես ուրացել են իրենց հավատքը։ Հազկերտ Բ-ն, պատանդ պահելով մարզպան Վասակ Սյունու որդիներին ու Գուգարքի բդեշխ Աշուշային, հայ նախարարներին 700 մոգերի և հսկիչ զորախմբի ուղեկցությամբ ճանապարհել է Հայաստան՝ հանձնարարելով 1 տարում եկեղեցիները վերածել մեհյանների ու կրակատների և կառուցել ատրուշաններ։ Հայ նախարարները վերադարձել են հայրենիք՝ անհրաժեշտ դիմադրություն կազմակերպելու հույսով։ Այնուհետև Արտակ Ռշտունին անցել է մարզպան Վասակ Սյունու կողմը՝ ի հակադրություն Վարդան Մամիկոնյանի։

## Տես նաև
* Ռշտունիներ
* Գահնամակ
* Վարդանանք (պատմավեպ)
* Վարդանի և հայոց պատերազմի մասին

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. Հատոր 1, Ցուցակ 1, Էջ 304
* Եղիշե «Վարդանի և հայոց պատերազմի մասին», 32, 71
* Ղազար Փարպեցի «Հայոց պատմություն», իե

Կատեգորիա:Ռշտունիներ
Կատեգորիա:Հայ իշխաններ
Դամասո Ալոնսո

**Դամասո Ալոնսո** (, ), իսպանացի բանաստեղծ, բանասեր, «27 թվի սերունդ»-ի հիմնադիրներից։

## Կենսագրություն
Մեծացել է Աստուրիայում։ Սովորել է Մադրիդի Էլ Ռեկուերդո ճիզվիտական ուսումնարանում։ Ավարտել է Մադրիդի համալսարանը (իրավաբանական և փիլիսոփայության ու գրականության ֆակուլտետները), ընդունվել պատմական հետազոտությունների կենտրոն, որը գլխավորում էր իսպանական մշակույթի և բանագիտության պատմաբան Ռամոն Մենենդեսը։ Ուսանողության տարիներին ընկերանում է Ֆեդերիկո Գարսիա Լորկայի, Լուիս Բունյուելի, Սալվադոր Դալիի, Վիսենտե Ալեյսանդրեի հետ։ Աշխատակցել է Խոսե Օրտեգա ի Գասետի «Revista de Occidente» ամսագրին, ուսումնասիրում է Լուիս դե Գոնգորայի ստեղծագործությունները, գիտական հրատարակության է պատրաստում Գոնգորայի «Մենության պոեմը» (1927), ակտիվորեն մասնակցում բանաստեղծի 300-ամյա տարելիցի միջոցառումներին։ Հետագայում էլի շարունակում է Գոնգորայի ուսումնասիրությունը, ինչպես նաև ընդարձակում է իր ուսումնասիրության շրջանակը և զբաղվում իսպանական գրականության ոսկե դարով (Գարսիլասո դե լա Վեգա, Լոպե դե Վեգա, Ֆրանսիսկո դե Քվեդո և այլք), իսպանական միստիկներով (Լուիս դե Լեոն, Սան-Խուան դե լա Կրուս)՝ կատարելով քնարերգության ոճաբանական վերլուծություններ։ Դասավանդել է Օքսֆորդում, Վալենսիայի և Մադրիդի համալսարաններում։

Մադրիդյան «Գրեդոս» հրատարակչությունում հիմնադրել է «Biblioteca Románica Hispánica» մատենաշարը,  եղել է «Revista de Filología Española» ամսագրի խմբագիրը։ Նրա մահից հետո նրա հսկայական գրադարանը անցել է Իսպանական լեզվի թագավորական ակադեմիային։

## Ստեղծագործություն
### Պոեզիա
* Poemas puros. Poemillas de la ciudad (1921)
* El viento y el verso (1925)
* Hijos de la ira. Diario íntimo (1944, второе расширенное издание — 1946)
* Oscura noticia (1944)
* Hombre y Dios (1955)
* Tres sonetos sobre la lengua castellana (1958)
* Poemas escogidos (1969)
* Gozos de la vista. Poemas puros. Poemillas de la ciudad. Otros poemas (1981)
* Antología de nuestro monstruoso mundo. Duda y amor sobre el Ser Supremo (1985)
* Álbum. Versos de juventud (1993)
* Verso y prosa literaria (1993)

### Բանասիրություն
* La lengua poética de Góngora (1935)
* La Poesía de San Juan de la Cruz (1942).
* Poesía española: Ensayo de métodos y límites estilísticos (1950)
* Poetas españoles contemporáneos (1952)
* Estudios y ensayos gongorinos (1955)
* De los siglos oscuros al de Oro (1958)
* Góngora y el *Polifemo* (1960)
* En torno a Lope (1972)

## Ծանոթագրություններ

Կատեգորիա:Իսպանացի բանաստեղծներ
Կատեգորիա:Իսպանացի բանասերներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Իսպանացի լեզվաբաններ
Կատեգորիա:Իսպանացի թարգմանիչներ
Կատեգորիա:Իսպանացի գրողներ
Կատեգորիա:Բրիտանական ակադեմիայի թղթակից-անդամներ
Կատեգորիա:Ամերիկյան փիլիսոփայական ընկերության անդամներ
Վիկտոր Կրիվուլին

**Վիկտոր Կրիվուլին** (, ), ռուս բանաստեղծ, արձակագիր, էսսեիստ։

## Կենսագրություն
Վիկտոր Կրիվուլինի հայրը սպա էր. մայրը (լեհական ազնվական տոհմի հետևորդ) բուժակ էր։

1960 թվականին ծանոթանում է Աննա Ախմատովայի հետ, 1962 թվականից այցելում է Գլեբ Սեմյոնովի կազմակերպած գրական խմբակին։ 1967 թվականին ավարտում է Լենինգրադի պետական համալսարանի բանասիրական ֆակուլտետը։ Ավարտելուց մեկ տարի առաջ դուրս է գալիս կոմսոմոլից։ Դիպլոմայինի պաշտպանությունը Իննոկենտի Աննենսկիի ստեղծագործության մասին էր։

Լենինգրադի ոչ պաշտոնական մշակույթի հայտնի գործիչներից է։ Առաջինն է արժանացել Անդրեյ Բելիի մրցանակին (1978): 1970-ական թվականներին խոշոր գործիչներից էր լենինգրադյան գրականության ու մշակութաբանական ինքնահրատների (սամիզդատ)՝ «37», «Северная почта» («Հյուսիսային փոստ») և այլն։

Մարմինն ամփոփված է Սանկտ Պետերբուրգի Սմոլենսկյան ուղղափառ գերեզմանատանը։

## Ստեղծագործությունը

1990-ական թվականներին «Вестник новой литературы» («Նոր գրականության սուրհանդակ») ամսագրի խմբագրական խորհրդում էր։ 1990-ականներին ընդհանրապես իրականացնում է մեծածավալ գրական-հասարակական գործունեություն։ Առաջին երկու գրքերը միևնույն «Стихи» («Բանաստեղծություններ» 1981, 1988) վերնագրով լույս են տեսնում Փարիզում, որոնց հաջորդում են «Обращение» (1990), «Концерт по заявкам» (1993), «Последняя книга» (1993), «Предграничье» (1994), «Requiem» (1998), «Купание в иордани» (1998), «Стихи юбилейного года» (2001), «Стихи после стихов» (2001) բանաստեղծական ժողովածուները։ Ետմահու հրատարակվում է 1970-ական թվականներին գրված բանաստեղծությունները «Композиции» (2010) խորագրով։

## Ընտանիք
1974 թվականից մինչև իր տարագրվելը՝ 1980 թվականը, ամուսնացած է եղել Տատյանա Գորիչևայի հետ։ Հետագայում ևս մի քանի անգամ ամուսնացել է։ Վերջին կինը բանասեր Օլգա Կուշլինան է եղել։
 
## Ծանոթագրություններ

Կատեգորիա:Ռուս բանաստեղծներ
Կատեգորիա:Ռուս արձակագիրներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Խորհրդային բանաստեղծներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Բանաստեղծներ այբբենական կարգով
Տատյանա Արնտգոլց

**Տատյանա Ալբերտովնա Արնտգոլց** (, ), կինոյի և թատրոնի ռուս դերասանուհի։

## Կենսագրություն
Տատյանա Արնտգոլցը ծնվել է 1982 թվականի մարտի 18-ին Կալինինգրադում, Կալինինգրադի մարզային դրամատիկական թատրոնի դերասանների՝ Ռուսաստանի Դաշնության վաստակավոր արտիստ Ալբերտ Արնտգոլցի ու դերասանուհի Վալենտինա Գալիչի ընտանիքում։ Տատյանա Արնտգոլցը սովորել է Կալինինգրադի № 49 լիցեյի թատերական դասարանում (Բորիս Բեյնենսոնի ղեկավարությամբ)։ Դրանից հետո նա իր երկվորյակ քրոջ՝ Օլգա Արնտգոլցի հետ ընդունվել է Մ. Ս. Շչեպկինի անվան բարձրագույն թատերական ուսումնարան, որն ավարտել է 2003 թվականին։

Տատյանա Արնտգոլցը մասնակցել է Ռուսաստանի Առաջին ալիքի «Սառցե դարաշրջան-2» հեռուստանախագծին Մաքսիմ Ստավիսկու հետ միասին, սակայն հղիության պատճառով չի կարողացել մասնակցել շոուի եզրափակչին. նրան փոխարինել է քույրը՝ Օլգա Արնտգոլցը։

## Ընտանիք
2008 թվականի աշնանը Տատյանա Արնտգոլցն ամուսնացել է դերասան Իվան Ժիդկովի հետ։ 2009 թվականի սեպտեմբերի 15-ին ծնվել է նրանց դուստրը՝ Մարիա Ժիդկովան։ 2013 թվականի ամռանը նրանք բաժանվել են։

Դերասանուհին հարաբերություններ է ունեցել նաև Գրիգորի Անտիպենկոյի հետ, սակայն հետագայում զույգը բաժանվել է։

## Ֆիլմագրություն

## Դերեր թատրոնում
* «Ծեր այծի խարդավանքները» () – *Սաշա*
* «Մի՛ արթնացրեք քնած շանը» – *Բետի Ուայթհաուս*
* «Հին Արբատի հեքիաթները» – *Վիկտոշա*
* «Հինգ երեկո» – *Կատյա*
* «Երկուսը ճոճանակին» – *Գիտել*

## Ծանոթագրություններ

## Արտաքին հղումներ
* Տատյանա Արնտգոլցի պաշտոնական կայքը 
* 
*  
* Տատյանա Արնտգոլցի կենսագրությունը
* Куда ведут актёрские гены? — статья о Татьяне Арнтгольц на сайте «Женский клуб»
* «Пять вечеров» Татьяны Арнтгольц — блиц-интервью Metronews.ru

Կատեգորիա:Կալինինգրադ քաղաքում ծնվածներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Նելլի (դերասանուհի)

**Նելլի** (, ամբողջ անունը` Նելլի Արթին Քալֆայան (Գալֆայան, արաբ.` نيللى آرتين كالفيان), ), եգիպտահայ դերասանուհի, երգչուհի, պարուհի, հեռուստահաղորդավարուհի և հանդիսավար։

## Կենսագրություն
Նելլին ծնվել է հայկական ընտանիքում, որը Եգիպտոս էր տեղափոխվել Սիրիայի Հալեպ քաղաքից։ Հայրը ռեժիսոր էր։ Նելլին սովորել է Կահիրեի հայկական դպրոցում։ Նրա ավագ քույրը Եգիպտոսում հայտնի երեխա-դերասան Ֆեյրուզն էր, իսկ զարմուհին` նույնպես հայտնի դերասանուհի Լեբլեբան։ Իր կարիերան նա նույնպես սկսել է որպես երեխա-դերասան` գնալով ավագ քրոջ, Ֆեյրուզի հետքերով։ Նա կինոաշխարհ մուտք գործեց դեռևս հինգ տարեկան հասակում, ռեժիսոր Անուար Ուակդիի «Լքյալը» (1953) կինոնկարով, որի գլխավոր դերակատարը նրա ավագ քույր Ֆեյրուզն էր, իսկ պրոդյուսերը հայրը՝ Հարություն Գալֆայանը։

Նա իր հաջողության գագաթնակետին հասել է 1966 թվականին, երբ 17 տարեկան էր։ Բացի կինոնկարներից, հանդես է եկել թատերական բեմադրություններում և ռադիոբեմադրություններում։ Ընդհանուր առմամբ նկարահանվել է ավելի քան 60 ֆիլմերում։ Դրանցից շատերը մյուզիքլի ժանրից էին, որոնք ընդմիջվում էին երգերով ու պարերով։ Հիմնականում նկարահանվել է կատակերգություններում և հեռուստասերիալներում։

Նելլիի ֆիլմերից կարելի է նշել «Լքյալը», «Այնքան ժամանակ, քանի դեռ մենք չենք հանդիպել», «Դրախտի թռչնակները», «Մեղավոր հրեշտակը», «Երկու կին», «Իմ ամուսնու կանայք», «Նորա», «Ամառային հանգիստ», Ահմադ Դյա Էդդինի «Կույսերի մենաստանը» (1968), Մահմեդ Զուլֆիքարի «Փոքրիկ  դեռահասը» (1967), «Աղջիկները» (1968), Մոնեմ Շուքրիի «Ոճրագործը հսկողության տակ» (1970), Իսսի Կարամայի «Երիտասարդության սխալները» (1970), Ռիդհա Մույասարի «Սիրատենչ աղջիկները» (1973), Եհիա էլ Ալամիի «Զվարճասերների խումբը» (1975), Հելմի Ռաֆլայի «Իմ չքնաղ լեդին (1975), Հուսամ Էդդին Մուստաֆայի «Ազնիվ խոսք» (1972), Ադել Սադեկի «Երիտասարդությունը փոթորկի մեջ» (1974) և այլն։

Նելլիի հայրը՝ Հարություն Գալֆայանը, տարիներ առաջ հիմնել է «Փերուզֆիլմ» կինոստուդիան։ Նելլիի խաղընկերներն են եղել եգիպտական կինոյի լավագույն վարպետները՝ Ռուշդի Աբազան, Ահմադ Մազհարը, Գամալ Էլ Շենաուին, Հասան Յուսուֆը և այլք։

Նելլին ամբողջ արաբական աշխարհում հայտնի էր նաև իր «Fawazir Ramadan» կատակերգական հեռուստաշոուի միջոցով, որտեղ շատ էին երաժշտական և պարային համարները։ Այդ հեռուստաշոուն եթեր էր հեռարձակվում ողջ սրբազան Ռամադան ամսվա ընթացքում և ուներ զվարճալի ժամանցային ուղղվածություն։ Վերջին տարիներին Նելլին հեռացել է կինոնկարահանման հրապարակից և հեռուստատեսային շոուներից` հիմնականում ժամանցային ծրագրերում հանդես գալով հյուրի կարգավիճակով։ 2006 թվականին, ժյուրիի կազմում մասնակցել է The X Factor, XSeer Al Najah հեռուստանախագծին։

## Անձնական կյանք
Առաջին անգամ ամուսնացած է եղել եգիպտացի ռեժիսոր Հուսամ ալ-Դին Մուստաֆայի, իսկ երկրորդ անգամ` երաժիշտ Մոդի ալ-Իմամի հետ։

## Ծանոթագրություններ

Կատեգորիա:Եգիպտահայ դերասանուհիներ
Կատեգորիա:Եգիպտահայ երգչուհիներ
Կատեգորիա:Եգիպտացի կինոդերասանուհիներ
Կատեգորիա:Բեմական կեղծանուններ
Հայաստանի քաղաքական բանտարկյալների և հալածյալների պաշտպանության կոմիտե

**Հայաստանի Հանրապետության քաղաքական բանտարկյալների և հալածյալների պաշտպանության կոմիտե, ՀՀ ՔԲՀՊԿ**, Հայաստանում գործող հասարակական կազմակերպություն։

## Նպատակներ
Ըստ Կարապետ Ռուբինյանի, կոմիտեի առաջնային նպատակն է ամեն կերպ աջակցել Հայաստանի քաղբանտարկյալներին` ցուցաբերելով նրանց իրավական, քաղաքական, բարոյական, նյութական աջակցություն, նաև ավելի խթանելու նրանց ազատության համար տարվող պայքարը։

## Պատմություն
Կազմակերպությունը հիմնադրել են 2008 թվականի մայիսին մի խումբ ընդդիմադիր գործիչներ՝ Վարդան Հարությունյանը, Ժիրայր Սեֆիլյանը, Կարապետ Ռուբինյանը, Տիգրան Խզմալյանը, որի մասին հայտարարել է 2008 թվականի մայիսի 9-ին Կարապետ Ռուբինյանը։ Այդ ժամանակ նա նաև նշել էր, որ կոմիտեի առաջին գործն է լինելու նույն օրը՝ մայիսի 9-ին ՀՀ նախագահի նստավայրի դիմաց «Հայոց կանանց միության» կազմակերպած բողոքի ակցիային օժանդակելը և ակցիան իրականացվելու է ի պաշտպանություն միակ կին քաղբանտարկյալի`Անուշ Ղավալյանի։

## Անդամներ
Կոմիտեի մեջ ընդգրկված են Վարդան Հարությունյանը, Ժիրայր Սեֆիլյանը, Կարապետ Ռուբինյանը, Տիգրան Խզմալյանը, ինչպես նաև «Ժամանակ Երևան» օրաթերթի լրագրող Գագիկ Աբգարյանը, ազատամարտիկ Մեսրոպ Մեսրոպյանը, Նորիկ Նորիկյանը, «Կանայք հանուն խաղաղության» ՀԿ-ից Գայանե Մարտիրոսյանը, ազատամարտիկ Արշավիր Բոզինյանը։

## Տես նաև
* Մարդու իրավունքները Հայաստանում

## Ծանոթագրություններ

Կատեգորիա:2008 հիմնադրումներ Հայաստանում
Կատեգորիա:Հայաստանի իրավապաշտպանական կազմակերպություններ
Կատեգորիա:Հայաստանի հասարակական կազմակերպություններ
Կատեգորիա:2008 հիմնադրված կազմակերպություններ
Ադոլֆ Աբիխտ

**Ադոլֆ Իվանի Աբիխտ** (, ), լիտվացի բժիշկ, Վիլնյուսի համալսարանի պաթոլոգիայի պրոֆեսոր։

## Կենսագրություն
Ադոլֆ Աբիխտը ծնվել է 1793 թվականին Էռլանգենում։ Վիլնյուսի համալսարանի լոգիկայի և մետաֆիզիկայի պրոֆեսոր և փիլիսոփա Յոհան Աբիխտի որդին է։

1810 թվականին ավարտել է Վիլնյուսի համալսարանը, իսկ 1811 թվականին արժանացել փիլիսոփայության վարպետի կոչման։ Երկու տարի անց՝ 1815 թվականին, Ադոլֆը դարձլ է բժշկական գիտությունների դոկտոր։

1820 թվականին երեք տարի ժամկետով նա ուղևորվում է արտասահմանյան վերապատրաստման՝ Գերմանիա և Ֆրանսիա։ Ներկա է գտնվում Վիեննայի և Փարիզի համալսարանների դասախոսություններին։ 1824-1831 թվականներին Վիեննայի համալսարանում դասավանդել է պաթոլոգիա։ 1827 թվականին դարձել է պրոֆեսոր։

Վիլնյուսի համալսարանի լուծարումից հետո՝ 1832 թվականին Ադոլֆը որոշ ժամանակ զբաղվում է բժշկական պրակտիկայով և դասավանդում Վիլնյուսի բժշկա-վիրաբուժական ակադեմիայում։

Հրատարակել է լատիներեն լեզվի մի շարք տերմինաբանական դասագրքեր։ Եղել է ամուսնացած և ունեցել է մեկ որդի։ Որդին՝ Հենրիկ Աբիխտը, եղել է հեղափոխական և մասնակցել է 1863 թվականի լեհական ապստամբությանը։

## Ծանոթագրություններ

## Արտաքին հղումներ
* Vidaus ligų pagrindų ir slaugos katedra
* Abichtas, Adolfas 

Կատեգորիա:Գիտությունների դոկտորներ
Կատեգորիա:Լիտվացի բժիշկներ
Կատեգորիա:Լիտվացի գիտնականներ
Կատեգորիա:Վիլնյուսի համալսարանի շրջանավարտներ
Արվեստի կամուրջ

**Արվեստի կամուրջ** (, (mɔst na uˈmɛtnosta)), հետիոտների համար նախատեսված կամուրջ Մակեդոնիայի Հանրապետությունում, Սկոպյեի կենտրոնում՝ Վարդար գետի վրա։ Կամրջի ստեղծման նախագիծը մեկնարկել է 2013 թվականին։ Կամուրջն աչքի է ընկնում իր վրա տեղադրված մակեդոնացի արվեստագետների ու երաժիշտների արձաններով։ Այն կառուցվել է որպես «Սկոպյե 2014» ծրագրի մաս՝ 2,5 միլիոն եվրո արժեքով։ Կամրջի վրա կան 29 քանդակներ, 14 քանդակ յուրաքանչյուր կողմում, մեկը՝ կենտրոնում (Միլադինով եղբայրներ)։ Կամուրջն ունի 83 մետր երկարություն և 9,2 մետր լայնություն, իսկ կենտրոնական մասում՝ 12 մետր լայնություն։ Կամրջի ստեղծման նախագծի հեղինակներ են Կոստա և Վիկորյա Մանգարովսկիները, շինարարական աշխատանքներն իրականացրել է «Բետոն» ընկերությունը։

## Արձաններ

## Ծանոթագրություններ

Կատեգորիա:Հյուսիսային Մակեդոնիայի կամուրջներ
Կատեգորիա:Մակեդոնիայի հուշարձաններ
Սխտորաշեն

**Սխտորաշեն**, գյուղ Արցախի Հանրապետության Մարտունու շրջանում։ Մտնում է Կարմիր Շուկա համայնքի մեջ։

## Աշխարհագրական դիրք
Մարտունու շրջանի շրջկենտրոն Մարտունի քաղաքից հեռու է մոտ 23 կմ դեպի հարավ արևմուտք, գտնվում է Վարանդա գետի հովտի ձախափնյա լանջին։ Գյուղի կլիման մեղմ է։

## Պատմություն
1890-ական թվականներին այստեղ կար 65 տուն, 484 բնակիչ։ Հայրենական մեծ պատերազմին մասնակցել է 243 մարդ, որից 131-ը զոհվել է։ Գյուղը տվել է երկու գեներալ՝ Աշոտ Դադայան և Արշակ Դադայան։ Հետագայում գյուղի զարգացմանը և պահպանմանը  որևէ ուշադրություն չի դարձվել, գյուղի տնտեսությունը միացվել է գյուղից մեծ հեռավորության վրա գտնվող Կարմիր շուկայի պետական տնտեսությանը, արդյունքում գյուղացիները ստիպված են եղել հեռանալ Ղարաբաղից կամ տեղափոխվել Կարմիր շուկա։ Մինչև 1984 թ. Սխտորաշենը համարյա ամայացած է եղել։ Միայն վերջին տարիներին մի քանի բնակիչներ վերադարձել են և վերակառուցել իրենց տները։ Ի վերջո, գյուղը վերածնվում է։

## Բնակչություն
Բնակավայրի ազգաբնակչության փոփոխությունը.

## Պատմական հուշարձաններ
Գյուղի եկեղեցին կառուցվել է 19-րդ դարի վերջերին։ Գյուղի մոտ գտնվող պատմական առավել մեծ հետաքրքրություն ներկայացնող օբյեկտներից են երեքական սառնորակ ու հորդառատ աղբյուրները և դրան հովանի՝ ավելի քան 2010 տարեկան սոսի (տնջրի) ծառը, որի բնի շրջագիծը 27 մ է, իսկ բարձրությունը 54 մ է։ Սխտորաշենի տնջրեն ուխտատեղի է ու սրբավայր։ Շատերն են գալիս գյուղ այդ ծառը տեսնելու համար։ Սրա հովանու տակ հանգստացել են պատմական շատ դեմքեր։ Չորրորդ դարի սկզբին Ամարաս տանող ճանապարհին այստեղ կանգ է առել Գրիգոր Լուսավորիչը, որը եկել էր Արցախ՝ քրիստոնեություն տարածելու նպատակով։ Դադար է առել նաև նրա թոռ, Հայոց արևելան կողմից առաջին եպիսկոպոս Գրիգորիսը, որը թաղված է Ամարասում։ Այստեղ եղել է նաև հայոց գրերի գյուտի հեղինակ Մեսրոպ Մաշտոցը, հայոց Աղվանքի Վաչագան Բարեպաշտ թագավորը, պատմագիրներ Կաղանկատվացին, Մխիթար Գոշը, Կիրակոս Գանձակեցին։ Ավելի ուշ դադար է առել հայ մեծ վիպասան Րաֆֆին, իսկ 1950-ական թվականների սկզբին՝ Ավետիք Իսահակյանը։

## Հետաքրքիր փաստեր
Ոսկե ծիրան 13-րդ միջազգային փառատոնին ներկայացվել է «Հայկական համայնապատկեր» ազգային մրցույթի «Սխտորաշեն» վավերագրական ֆիլմը։

Ֆիլմի ռեժիսոր Գարեգին Պապոյանը 2013 թվականին մեկնել է Արցախի Հանրապետություն՝ լուսանկարահանումներ անելու նպատակով և հայտնվել է Մարտունու շրջանի Սխտորաշեն գյուղում։ Այստեղ նա ֆիլմ է նկարահանել գյուղի միակ բնակչուհի 83-ամյա Լենա տատիկի մասին։ Նկարահանումները սկսվել են 2015 թվականին, տևել են 2 օր և բարեհաջող ավարտվել են։

## Ծանոթագրություններ

Կատեգորիա:Մարտունու շրջանի բնակավայրեր
Վասիլ Իլյոսկի

**Վասիլ Իլյոսկի** (, ), մակեդոնացի գրող, դրամատուրգ, պրոֆեսոր, մակեդոնական գրականության կարևորագույն ներկայացուցիչներից, Մակեդոնիայի գրողների միության հիմնադիրներից, Մակեդոնիայի գիտությունների և արվեստի ակադեմիայի անդամ (1967)։

## Կենսագրություն
Վասիլ Իլյոսկին ծնվել է 1902 թվականին Կրուշևոյում։ Մանուկ հասակում տեղափոխվել է Կումանովո, որտեղ էլ ավարտել է միջնակարգ դպրոցը։ Հորն օգնել է իրենց ընտանեկան բիզնեսում, սակայն այն չի ընդունել որպես իր ապագա մասնագիտություն։ Դպրոցն ավարտելուց հետո ընդունվել է Սկոպյեի համալսարանի փիլիսոփայության ֆակուլտետ։ Կարիերայի սկզբում աշխատել է Կումանովոյի քաղաքային վարժարանում։ Եղել է Սկոպյեի համալսարանի մանկավարժական ֆակուլտետի պրոֆեսոր։

Վասիլ Իլյոսկու «Դասալիքը» պիեսը, որը հայտնի է որպես «Lenče Kumanovče», 1928 թվականին բեմականացվել է Սկոպյեի թատրոնում և համարվում է մակեդոներեն գրված առաջին պիեսներից մեկը։

[thumb|Վասիլ Իլյոսկու արձանը [Արվեստի կամուրջի վրա]]

## Ստեղծագործություններ
Հեղինակ է բազմաթիվ դրամաների, կատակերգությունների, էսսեների։

* «Դասալիքը»  - *"Бегалка"*, տպագրվել է 1926 թվականին and it is known as "Lenče Kumanovče"
* «Չորբացի Տեոդոս» - *"Чорбаџи Теодос"*, տպագրվել է 1937 թվականին
* «ՈՒսանողի արկածները» *"Ученичка авантура"*, տպագրվել է 1939 թվականին
* «Գրասենյակ գործազուրկի համար» *"Биро за безработни"*
* «Գրի՛ր, Պանչե» - *"Пиши, Панче"*, տպագրվել է 1947 թվականին
* «Երկուսը մեկի դեմ» - *"Два спрема еден"*, տպագրվել է 1952 թվականին
* «Պատիվ» - *"Чест"* տպագրվել է 1953
* «Կուզման Կապիդան» - *"Кузман Капидан"*, տպագրվել է 1954 թվականին
* "«Հայր և որդի» - *"Син и татко"*, տպագրվել է 1955. թվականին
* «Արյունոտ քար» - *"Окрвавен камен"*, տպագրվել է 1968 թվականին
* «Հարսանիք» - *"Свадба"*, տպագրվել է 1976 թվականին
* «Մահ հանուն կյանքի» - *"Смрт за живот"*, տպագրվել է 1988 թվականին
* «Երիտասարդ որդիներ»- *"Млади синови"*

## Ծանոթագրություններ

## Արտաքին հղումներ
*Vasil Iljoski's biography 
*Vasil Iljoski  at *dpmk.org* 
*Begalka 
*Čorbadži Teodos 
*Čest 

Կատեգորիա:20-րդ դարի տղամարդ գրողներ
Կատեգորիա:Մակեդոնացի գրողներ
Կատեգորիա:Մակեդոնացի դրամատուրգներ
Կատեգորիա:Սկոպիեի համալսարանի շրջանավարտներ
Իգոր Աբդրազակով

**Իգոր Յուրևիչ Աբդրազակով** (), ռուս ֆուտբոլիստ, հարձակվող

## Ակումբային կարիերա
Նովորոսիսկի «Չեռնոմորեց» ակումբի սան է, 1995-1997 թվականներին խաղացել է այնտեղ։ 1995 թվականի օգոստոսի 5-ին, Մոսկվայի «Տորպեդո» ակումբի դեմ խաղում նշեց իր նորամուտը Ռուսաստանի առաջնությունում։ Նույն տարվա սեպտեմբերի 7-ին Մոսկվայի "Լոկոմոտիվի" ակումբի դեմ խաղում առաջին անգամ դուրս եկավ մեկնարկային կազմ։ 1998 թվականին խաղացել է «Անապու» ակումբում, որից հետո անցել է  ՑՍԿԱ-ի կազմ։ «Բանակայինների» ակումբում չմասնակցելով ոչ մի խաղի, մեկնել է «Ռուբին» ակումբ, բայց չկարողանալով ամրապնդվել թիմի մեկնարկային կազմում վերադարձել է «Անապու»։

## Ծանոթագրություններ

## Արտաքին հղումներ
* 

Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Միլիարդատերերի ցանկ (2017)

2017 թվականի Forbes ամսագրի տվյալներով **միլիարդատերերի ցանկ**, մարդկանց ցանկ, որոնց ունեցվածքը գերազանցում է 1 մլրդ դոլարը։

Ընդհանուր միլիարդատերերի քանակը կրճատվել է նախորդ տարվա համեմատ 233 մարդով, դառնալով 2043 մարդ։

Ընդհանուր մասնակիցների կապիտալը կազմում է 7,67 տրիլիոն, որը 1,19 տրիլիոն դոլարով փոքր է, քան նախորդ տարում։

## Աշխարհի ամենահարուստ երեք մարդիկ


Dts news bill gates wikipedia.JPG|1-ը Բիլլ Գեյթս ԱՄՆ
Warren Buffett at the 2015 SelectUSA Investment Summit.jpg|2-ը Ուորեն Բաֆեթ ԱՄՆ
Jeff Bezos 2005.jpg|3-ը Ջեֆ Բեզոս ԱՄՆ


## Առաջին 20 միլիարդատերերե

## Արտաքին Հղումներ

*The World's Billionaires

Կատեգորիա:Միլիարդատերեր
Կատեգորիա:«Ֆորբսի» վարկանիշային աղյուսակներ
Skool Luv Affair

BTS բոյ բենդի երկրորդ մինի ալբոմը։ Թողարկվել է 2014 թվականի փետրվարի 11-ին։ Կազմված է 10 երգից՝ ներառյալ գլխավոր «Boy in Luv» սինգլը։ Ապրիլին խումբն զբաղվել է «Just One Day» երգի գովազդով։ Վերահրատարակությունը թողարկվել է 2014 թվականի մայիսի 14-ին «Miss Right» և «I Like It (좋아요) [Slow Jam Remix]» նոր երգերով։ *Skool Luv Affair* ալբոմը եղել է 2014 թվականի 20 ամենավաճառվող ալբոմներից մեկը Կորեայում։

## Թողարկում
2014 թվականի փետրվարի 2-ին *BigHit*-ը YouTube-ում թողարկեց թրեյլեր՝ ի պատիվ խմբի վերադարձի։ Այն բաղկացած էր գունավոր անիմացիայից, ուղեկցվում էր Rap Monster–ի ռեփով։ Երեք օր անց թողարկվեց առաջիկա ալբոմի երգացանկը։ Նախքան քամբեքը թողարկվել էր «Just One Day» սինգլը։ Ալբոմի ներկայացումը թողարկվեց մեկ օր հետո, և հայտարարվեց, որ «Boy in Luv»–ը լինելու է գլխավոր սինգլը։ Քամբեքի պատվին կազմակերպված շոուքեյսի ժամանակ խումբը հանդես եկավ «Jump» երգով։

## Երաժշտական տեսահոլովակ
«Boy in Luv (상남자)» սինգլի տեսահոլովակը թողարկվել է 2014 թվականի փետրվարի 11-ին։ Ըստ սյուժեի տղաները ներկայանում են որպես դպրոցականներ և կան դպրոցի տարբեր տեսարաններ և հետաքրքրություն են ցուցաբերում գլխավոր հերոսուհու հանդեպ։ «Just One Day (하루만)» սինգլի տեսահոլովակը թողարկվել է ապրիլի 6-ին՝ ի պատիվ խմբի գալիք պրոմոուշենի (շարժական վաճառք)։ Տեսանյութում ցուցադրվում է վառ հակադրություն «Boy in Luv»-ի հետ. մասնակիցները պարում են ստվերում և սպիտակ ֆոնի վրա։

## Երգացանկ

## Առևտրային առաջնթաց
Ալբոմը առաջին անգամ հայտնվել է *Gaon Album Chart* շքերթի երրորդ տեղում, բայց «Just One Day» պրոմոուշենի շնորհիվ բարձրացել է առաջին տեղ։ Այն նաև եղել է *Billboard* միջազգային ալբոմային շքերթի երրորդ տեղում։ Վերաթողարկումը *Gaon Album Chart* շքերթի առաջին տեղում հայտնվել է մայիսի երկրորդ շաբաթում։

## Վերաթողարկում
Ալբոմի վերաթողարկումը «Skool Luv Affair Special Addition» անունով թողարկվել է 2014 թվականի մայիսի 14-ին։ Այն բաղկացած էր երեք սկավառակներից՝ մեկ CD և երկու DVD *BTS*-ի համերգաշարի հիշարժան պահերից բաղկացած։ Ալբոմում կային երկու նոր երգ՝ «Miss Right» և «I Like It (좋아요) [Slow Jam Remix]»: Ալբոմի և սկավառակի շապիկները տարբերվում էին բնօրինակ տարբերակից։

## Շքերթեր

### Շաբաթական շքերթեր
**Skool Luv Affair**

**Skool Luv Affair Special Edition**

## Վաճառք և հավաստագրեր

### Ամսական շքերթեր
**Skool Luv Affair**

**Skool Luv Affair Special Addition**

### Տարեկան շքերթեր

## Թողարկման պատմություն

## Ծանոթագրություններ

Կատեգորիա:2014 մինիալբոմներ
Կատեգորիա:BTS խմբի ալբոմներ
Կատեգորիա:Կորեերեն մինիալբոմներ
Հաջի-Մուրադ Աբուշև

**Հաջի-Մուրադ Գաբիբուլեևիչ Աբուշև** (), ռուս ֆուտբոլիստ և մինի ֆուտբոլի խաղացող։

## Կարիերա
Հաջի-Մուրադ Աբուշևը Դաղստանի ակումբի սան է։ Նա իր կարիերան սկսել է Մախաչկալայի «Սուդոստրիտել» սիրողական ակումբում։ Երկրորդ դիվիզիոնում հանդես է եկել Կոստրոմի «Սպարտակ» և Նովոմոսկովսկի «Դոն» ակումբներում։ Սկսել է ավելի լրջորեն զբաղվել մինի-ֆուտբոլով, տեղափոխվել է Մախաչկալայի «Կասպիան» ակումբի կազմի բարձրագույն լիգա, սակայն մասնակցել է մեկ մրցաշրջանի։

Հետագայում հանդես է եկել սիրողական ակումբներում, որոնց թվում են Կասպիական «Դիգդիզելը» և Կարաբուդախտի «Օլիմպը», որի կազմում աչքի է ընկել 14 գնդակով Դաղստանի 2011-2012 թվականների մրցաշրջանում։

## Ծանոթագրություններ

## Արտաքին հղումներ
* 
* 
* Ֆուտբոլիստի էջը մինի ֆուտբոլի ասոցիացիայի կայքում 

Կատեգորիա:Ռուս ֆուտբոլիստներ
Հարրի Փոթերը և Ազկաբանի բանտարկյալը (սաունդթրեք)

**«Հարրի Փոթերը և Ազքաբանի կալանավորը (սաունդթրեկ)»** (), երաժշտական ալբոմ, որը թողարկվել է 2004 թվականին և ներառում է Ջոն Ուիլյամի ստեղծագործությունները, որոնք ընդգրկվել են Հարրի Փոթերի սերիաներից երորոդ ֆիլմի՝ Հարրի Փոթերը և Ազքաբանի կալանավորը սաունդթրեկների ցանկի մեջ։

## Ստեղծագործությունների ցանկ

## Հետաքրքիր փաստեր
* Ջոն Ուիլիամսի սաունդթրեքը (Հարրի Փոթերի մասին երկրորդ ֆիլմի համար) առաջադրվել է Օսկարի մրցանակի թեկնածու և Grammy երկու մրցանակի թեկնածու։

## Տես նաև
* Հարրի Փոթերը և Փիլիսոփայական քարը (երաժշտություն)
* Հարրի Փոթերը և գաղտնիքների սենյակը (սաունդթրեք)
* Հարրի Փոթերը և Հրե գավաթը (սաունդթրեք)

## Ծանոթագրություններ

## Արտաքին հղումներ
* Հարրի Փոթերի մասին ֆիլմի սաունդթրեքների ցանկը 
* Լսել սաունդթրեքները on-line

Կատեգորիա:Հարրի Փոթեր
Կատեգորիա:Սաունդթրեքներ